
vuum  Gryphiae  aliquamdiu  studiis  medicis  incum- 
bens, institutorum  practicorum  quae  eo  loco  flo- 
rent particeps  essem,  contigit  mihi,  ut  in  eius 
almae  universitatis  litterariae  clinico  chirurgico 
non  solum  quotidie  fere  plures  aegrotos  morbo 
Dithmarsico  sive  pseudosyphilide  adfectos  vide- 
rem, verum  etiam  unum  aeterumve  eorum  cu- 
randum, observandumque  acciperem*  Mirum  pro- 
fecto non  est,  omnem  meum  animum  admiratione 
commotum  et  ad  summam  adtentionem  incitatum 
esse,  quum  varias  et  proteas  quasi  huius  morbi 
formas  tolles  ante  oculos  haberem;  maximo  po- 
tius exarsi  studio  eius  morbi  naturae  magis  ma- 
gisque cognoscendae,  et  quamvis  rei  novitas  et 
singularis  ratio  dubia  quam  maxima  saepius  mihi 
moverunt,  tamen,  scriptorum  de  hoc,  similibus- 
que morbis  opera,  nocturna  diurnaque  manu  mer- 
sans, Struvii  praecipue  viri  clarissimi  de  Holsatiae 
lepra  librum  iterum  iterumque  perlegens,  eaque 
quae  modo  didiceram  cum  ipsa  natura  comparans 
et  componens,  egregia  delectatione  maximoque 
gaudio  sum  adfectus,  quum  semper  fere  perfectum 
inter  ipsam  naturam,  eaque  scripta  consensum 
reperirem. 


Praetererea  clinici  chirurgici  Director  Illustr* 
Sprengel  benigniter  mecum  ea,  quae  de  huius 
morbi  natura  et  historia  hactenus  observarat  inve- 
neratque  communicavit,  cui  viro  ob  ista  insuper- 
que  alia  tot  ac  tanta  benignitatis  specimina  gratias 
puplice  ex  animo  solvo  sinceras* 

En  igitur  B.  L*  quae  verecunde  et  modeste 
Tibi  offero:  neque  multa  nova  eaque  inaudita 

prodere,  neque  propria  inventa  venditare  studeo, 
neque  perfectam  et  accuratam  huius  morbi  des- 
criptionem, eiusque  verae  naturae  expositionem 
praebere  possum*  At  oleum  operamque  non  om- 
nino perdidisse  mihi  videor,  quum,  morbum, 
quem  omnino  non  esse  plurimi  adhuc  credunt, 
non  in  Holsatia  tantum  verum  etiam  per  Pome- 
raniam  Transpanensem  grassari,  Struviique  des- 
criptiones cum  ipsa  natura  Pomeranici  quoque 
morbi  congruere  demonstraverim* 

Historiae  morbi  Dithmarsici  in  Pomera- 
nia  Trans-Panensi  primae  lineae. 


§•  i. 

Ex  iis  actis  scriptisque,  quae  a Collegio  sanitatis,  quod 
olim  Grypbiae  sedem  habuit,  relicta,  Sundiae  in  Su- 
premii  Regiminis  Collegii  tabulariis  servata,  111  Spren- 
gelio  petenti  benigniter  communicata  fuerunt,  elucet, 
anno  MDCCLXXXVI  primum  de  morbo  venereo  sive 
gallico  per  omnem  provinciam  latius  propagato,  dis- 
persoque,  actum  fuisse;  memoriae  dignum  videtur, 
quod  eodem  anno  in  Holsatia  morbus  Dithmarsicus, 
quem  et  ibi  interdum  venereum  esse  censuerunt  i), 
augeri,  latius  serpere,  ideoque  medicorum,  collegio- 
rumque superiorum  oculos  advertere  coepit  2).  Quod- 
si  in  Holsatia  eius  morbi,  hoc  ipso  anno  ortus,  vel 
saltim  repentinum  augmentum  vel  ex  laboribus  iis, 
quibus  magna  hominum  copia  in  vastis  paludibus  coe- 
cendis  et  per  aggeres  muniendis  vacavit,  vel  ex  leprae 


1)  Hiibener  de  morbi  Dithmarsici  natura  ac  indole. 
Kiliae  1821  Pag.  9*  et  Struve  liber  die  aussatzartige 
Kranhkeit  im  Hol»tein.  allgcmcin  dasselbst  Manscli- 
hrankh.  genannt  ein  Eeitrag  z.  Keuntniss  der  pseu. 
dosypli,  Uebel  1820. 

2)  Struve  1.  c.  pag,  29. 

arcticae  per  Norvegica  operarios  advectae,  conta- 
gione 3)  explicari  fortassis  potest,  in  Pomerania  fere 
nullum  tale  momentum  locum  habuisse  videtur  Ne- 
que curarunt  medici  ut  videtur,  morbi  in  Pomerania 
ortum  eruere,  quum  omnibus  firmiter  persuasum  fuisse 
videatur  ipsum  esse  venereum,  eundemque  qui  ex  tre- 
centis fere  annis  inde  hancce  provinciam  primum 
invaserat  4)  quem  tamen  III.  Dr.  Haken,  provinciae 
protomedicus,  per  milites  Suecicos  denuo  ad  vectum 
esse,  suspicatus  est  5). 

§.  2, 

Anno  autem  laudato  Summum  quod  rebus  publicis 
praefuit  provinciae  Collegium,  a collegio  sanitatis  Gry- 
peswaldensi  petiit,  exponeret  doceretque,  quibus  auxil- 
iis remediisque  morbus  venereus  coerceri  posset,  ne 
latius  per  universam  provinciam  grassaretur ; quo  facto 
anno  MDCCLXXXIX  Collegium  sanitatis  per  litteras 
nuntiavit,  morbum  venereum,  praecipue  quidem  per 
concubitum  , haud  raro  etiam  per  lectorum,  vestimen- 
torum, stippellectiles  fistularumque  tabacoriarum  com- 
munionem, nec  non  per  nutrices  clam  morbo  adfectas, 
propagatum  et  tam  vulgatum  esse  per  omnem  provin- 
ciam, ut  funditus  cum  eliminari  inter  pia  tantum  es- 
set vota;  fieri  tamen  posse,  ut  aegrotos  studiose  inves- 
tigando curandoque,  illos  qui  lue  adfecti,  iiiam  cela- 
rent, ‘puniendo,  circulatores  et  vetulas  medicatrices  a 
medicina  facienda  retinendo,  caupones,  scrutarios  et 
eiusdem  generis  homines  ad  summam  rerum  suarum 
elegantiam  et  munditiem  exhortando,  instituto  denique 
quod  nutricum  sanarum  aptarumque  in  promtu  haben- 
darum curam  haberet  (Aramen  - Bureaux)  condendo, 
luis  puta  venerea  progressus  sensim  sensimque  repri- 
merentur morbique  saevities  mitigaretur.  Quorum  sa- 
pientium consiliorum  utrum  ullum  sequuti  sint  impe- 
rantes nec  ne,  in  incerto  est,  videturque  potius  omno 


g)  ibidem  Hiibner  1,  c.  p.  9. 

4)  Sciphover  de  Meppis  chronica  in  Henslers  Geschihte 
der  Lustsauche  Vol.  X.  p.  115. 

5")  Amts-Memorial  des  Provincialarztea  Dr.  Haken  we- 

fen  der  in  der  Provinz  sich  verbreitcter  Lustsauche 
en  15.  Febr.  1808  ex  exceptis  Sprengelii. 


hoc  negotium  oblivioni  traditum  esse,  lues  autem  ipsa 
interea  longius  latiusque  serpsisse. 

§•3. 

Ut  enim  ex  actis  supra  t laudatis  patet , anno 
MDCCCV1II  demum  III.  Haken  provinciae  protome- 
dicus,  Summo  Regiminis  Concilio  nutiavit,  luem  vene- 
ream  inter  populum  ex  quodam  tempore,  magis  ma- 
gisque divulgari,  augeri  quotidie,  totasque  familias 
sternere;  neque,  ut  alias  fieri  solet,  iuvenes  puellasque, 
sed  praecipue  matronas , uxoresque  veteres  afficere, 
a quibus  tunc,  non  quidem  concubitu,  sed  supellecti- 
lium  communione,  et  iuniores  totaeque  familiae  infi- 
cerentur; mares  autem  rarius  correptos  animadvertisse 
videtur.  Yir  Cei.  inter  plura  bona  et  notatu  digna, 
nosocomia  plurima  in  urbibus  pagisque  instituenda 
suasit.  Consilium  sanitatis  autem,  cui  Hakenii  litterae 
traditae  fuerunt  tam  divulgatum  esse  morbum  tamque 
communem  dubitavit  quidem,  denuo  autem  prudentia 
aptaque  edidit  consilia,  quibus  autem  iterum  non  ob- 
temperatum esse  videntur. 

§•  4* 

Anno  denique  MDCCCXIY  Circuli  Grimmensis 
physicus  (medicus  quidam)  denuo,  luem  in  pagis  Truen 
et  Sassen  praecipue  saevire,  ipsum  autem  ut  videretur, 
centrum  et  stirpem  qnasi  Stahlbrodae  pago  martimo,  e 
Rugiae  regione,  sito,  habere  nuntiavit.  Quaesivit  etiam 
Vir  Cei.,  cur  licet  pluries  de  teterrimo  hoc  morbo 
actum  esset,  nihil  tamen  omnino  effectum  esse  videre- 
tur? causamque  accusavit  ipsius  morbi  magnam  varie- 
tatem, repentem  eius  et  clandissimam  saepius  indolem, 
quae  sanatum  simulans,  postea  tamen  magna  cum  sae- 
vitie redire  soleret,  hominumque  segnities"  et  de  inson- 
ti eius  morbi  neque  ullo  modo  contagiosa  natura  fal- 
sam persuasionem,  quam  eo  fulcire  solerent,  quod  ma- 
rem infectum,  sine  ulla  noxa  saepius  cum  uxore  sana 
diu  cubuisse  narrarent. 

Eodem  anno  ut  videtur  Collegium  sanitatis  rursus 
a Supremo  Regiminis  Collegio  in  consilium  vocatum, 
omnia  illa  quae  bis  iamiam  frustra  prolata  fuerunt 
repitiit , edictaque  publica  divulganda,  medicos  om- 
nes exhortandos,  generalemque  omnium  provinciae  in- 
colarum explorationem  medicam  instuendam  esse  sua- 
sit, neque  non  schematibus  variarum  promulcationum 
instructionumque  exhibendis  vacavit,  ex  quibus  elucet, 
morbum  mere  venereum  ex  concubitu  fere  oriundum, 

et  ulcera  genitalium  primum  generantem  omnino  pu- 
tatum esse.  1 

§•  5- 

Quum  dein  anno  MDCCCXXI  111.  Guilhelm. 
Sprengel  in  huius  urbis  alma  universitate  professor 
chirurgiae,  Gryphiae  sedem  fixisset,  illico  multos  eo- 
rum aegrotorum,  qui  venereos  haberentur,  vel  ut  lo- 
qui solent  malo  morbo,  (bose  Krankheit)  laborarent, 
curandos  accepit.  Eos  initio  quidem  et  ipse  syphili- 
de inveterata  adfectos  esse  putavit,  modo  autem  tan- 
tas inter  hunc  morbum  et  veram  luem  veneream  in- 
venit differentias,  tantamque  eiuscum  morbo  Dithmar- 
sico  quam  111.  Struve  descripsit  similitudinem,  immo 
aequalitatem,  ut  euudem  esse  eo  facilius  sibi  persua- 
sit, quominus  tantum  morbi  ipsius  venerei  in  nostris 
temporibus  et  nostra  regione  incrementum  tantamque 
incunctam  provinciam  saevitiem  explicari  posse  arbi- 
trabatur. Animadvertit  enim  ex  iis  pagis  viciisque, 
quos  supra  iamiam  laudavi  plurimos  quidem,  sed 
ex  universa  Pomerania  etiam  ultra-panensi  haud  pau- 
cos, e Rugia,  Pomerania  anteriori  borrusica,  et  regio- 
nibus megalopolitanis  quosdam  interdum,  nostro  morbo 
adfectos,  venire;  neminem  fere  concubitu  contagionem 
excepisse,  plurimos  in  nullam  contagionis  suspicionem 
venire,  paucos  tantum  genitalium  adfectionibus  laborare, 
immo  virgines  intactas,  sanorumque  parentium  infan- 
tes non  raro  plurimum  teterrimo  hoc  morbo  cruciari. 
Omnia  igitur,  quantum  licuit,  perquisivit,  et  praeci- 
pue a pagorum  inprimis  infectorum  incolis  historiam 
morbi  percontari,  et  eruere  conatus  est,  quibus  omnibus 
fere  persuasum  quidem  erat  morbum  esse  venereum 
et  ex  longissimis  inde  temporibus  indigenam  quasi  et 
endemicum;  carebant  autem  fere  omnes  taedio  eo  et 
horrore,  quos  alias  morbi  venerei  nomine  solo  mo- 
veri notum  est,  neque  negaverunt,  navibus  suecicis 
ad  littus  adpulsis,  militibusque  ad  terram  egressis, 
maius  incrementum  morbum  sumsisse,  immo  omnem 
hunc  morbum  a militibus  illis  advertum  et  dispersum 
fuisse  quidam  putaverunt:  nihil  tamen  certi  de  hisce 

rebus  erui  poterat,  contradicentibus  sibi  invicem  plu- 
rimorum narrationibus.  Evidentia  igitur  originis  morb' 
testimonia,  quum  invenire  non  posset  vir  Cei.  suspi- 
catus est,  illa  in  ipsa  provincia  ex  terrae  indole,  vitae 
genere  incolarum  negotiis,  aere,  aquis  et  locis  fortassi 
oriundum  esse,  itaque  iudicium  illud  de  morbi  pseu 


dosypliilitici  generatione  fecit,  quod  postea,  eius  morbi 
descriptione  antea  exposita,  quum  de  eius  causis  sermo 
erit,  proferam,  argumentisque  fulcire  conabor. 

II.  Morbi  Ditinnarsici  in  Pomerania 

Trans -Panensi  descriptio. 

§.  6. 

Quantum  ex  permultis  iis  casibus,  qui  hactenus  et 
in  clinico  chirurgico,  et  inprivata  praxi.  benigniter  mihi 
communicatis,  occurrerunt,  concludere  licet,  frequen- 
tissime pueri  puellaeque,  et  mulieres  saepe  matronae, 
interdum  infantes,  rarius  adoloscentes,  rarissime  viri 
robusti,  et  senes,  morbo  adficiuntur.  Certum  decur- 
sum ille  numqunm  exhibet,  alter  ab  altero  casu  mag- 
nopere differt,  ita,  ut  ne  certae  quidem  periodi  sta- 
diaque definiri  possent.  Plerumque  autem  vel  coryza 
et  vehementi  gravedine,  vel  artuum  praecipue  anti- 
brachiorum,  et  crurum  doloribus,  versus  vesperam  et 
ante  mediam  noctem  exacerbatis,  versus  matutinum 
tempus  et  interdia  remissis,  laborare  solent  ii,  qui 
morbo  nostro  adficiuntur.  Ad  haec  male  habere,  ci- 
borum adpetitu  carere,  alvum  obstructam,  animi  moe- 
rorem et  tristitiam  pati  solent  quidam,  aliis  bene  ce- 
teroquin  sese  habentibus;  neque  non  tonsilarum  fau- 
ciumque inflamationes,  et  veras  febres  catarrhales  nos- 
trum morbum  praeire  visae  sunt. 

Dum  haec  symptomata  per  plus  minusve  tempo- 
ris adsunt , vel  etiam  plane  non  antecesserunt , ple- 
rumque cutis  perspiratione,  refrigeratione,  suppressa, 
oriuntur  localis  luis  effectus;  itaquidem  ut  vel  eae 
partes  quae  symptomatibus  praegressis  iam  maxime 
vexabantur,  vel  eae  quae  praecipue  frigoris  effectui 
exponebantur  primum  pati  soleant,  qui  coryza  et 
gravedine  adfectus  erat,  nunc  narium  tunicae  mucosae 
ulcera  patitur;  anginam  et  faucium  inflammationem, 
earum  partium,  tonsillarum,  veli,  et  uvulae  ulcera; 
artuum  dolorem,  exostoses,  mox  in  cariem  et  necrosim 
abeuntes,  vel  ulcera  extremitatum  singularia  excipere 
solent;  inferiorum  autem  partium,  et  abdominis  refri- 
gerationem fere  semper  genitalium  vitia  sequentur, 
neque  umquam  eorum  partium  ulcera  vel  condylomata 
oriri  videntur,  nisi  ipsis  iis  partibus  vehementi  frigori 
expositis. 


Inter  hos  autem , localis  luis  pseudo-syphiliticae 
effectus  tanta  est  differentia,  tantaque  varietas,  ut  eos 
secundum  partium  ordinem,  a capite  deorsum  progre- 
diens, describere  coactus  fere  sim,  ne  omnino  obscura 
perturbataque  descriptio  mea  adpareat. 

§-  0. 

Cranii  adfectiones. 

Plerumque  post  cephalalgiam  intensam  oriuntur 
interdum  in  comata  capitis  parte,  papulae  prurientes, 
dolentesque  mox  in  pustulas  mutatae  , quibus  ruptis 
effunditur  ichor  limpidus,  viscosus,  luteus,  inter  crines 
in  crustas  escharasque  concretus,  sub  quibus,  ex  pa- 
pularum ruptarum  excoriationibus  ulcera  gignuntur 
confluentia,  erosis  marginibus,  imum  petentia,  saniem 
grassam,  purique  similem  fundentia,  et  cute  omnibus- 
que  partibus  mollibus  penetratis,  ossa  velociter  corri- 
pientia. Interdum  vero  loco  earum  papularum  extol- 
litus  tumor  mollis,  pastosus,  initio  parum  dolens,  cutis 
colorem  nullo  modo  adficiens,  qui,  lente  auctus,  mol- 
lior deniqne  fit,  et  magis  ruber,  quo  facto  rumpi, et 
in  ulcus  mutari  solet,  in  cuius  fundo  ossa  iamiam  cor- 
rupta et  necrosi  adfecta  adparent.  Utrumque  ulcus, 
illud  quod  ex  exanthemate  pustuloso,  et  id,  quod  ex 
tumore  ortum  est,  nunc  pariter  sese  habet,  ossa  pariet- 
alia praecipue  petit,  et  brevi  tempore  magnas  eorum 
partes  destruere  solet,  necrosi  fere  semper,  raro  au- 
tem carie,  illa  corripiente.  Ita  fere  totum  os  breg- 
matis alterius  lateris  necrosi  extrusum  vidimus,  et  nunc 
quidetn  in  clinico  chirurgico  curatur  puella,  cuius 
utriusque  ossis  parietalis  media  pars  mortua  , et  mox 
expqllenda  videtur.  Interdum  superlicialis  tantummodo 
est  illa  necrosis,  et  externam  solam  laminam  solvit; 
saepius  autem  omnium  ossium  strata,  lamina  utraque 
et  diploe  penetrantur  solvunturque,  ita,  ut  partibus 
mortuis  dein  expulsis  duram  matrem  nudam  videas; 
numquam  autem  in  alio,  calvariae  ossi,  numquam  in 
fronte  hactenus  in  morbo  observata  est,  vel  caries  vel 
necrosis,  quae  tunica  bregmatis  ossa  appetere  semper 
videntur. 

§*  9* 

Oculi  adfectus. 

Ii,  qui  morbo  nostro  laborant  numquam  fere  non 
blepharadenitide  adfici  solent,  quae  vix  ab  illa  Jis_ 

tingui  potest,  quam  in  scrophulosis  frequenter  ani- 
madvertimus; propagatur  aptem  illa  inflammatio  oc- 
casione data,  in  omnem  coniunctivam  oculi,  quo  facto 
et  blennorrhoeae  mitiores  moventur,  et  excrescendae 
carnosae,  fungique  sarcomatosi  oriri  solent,  differunt 
autem  eae  excrescendae  magnopere  ab  iis,  quae  oph- 
thalmiam  aegyptiacam  sic  dictam  excipere  solent:  nun- 
quam enim  totam  palbeprarum  interiorem  superficiem 
tumidam  et  carneosam  vidimus,  vero  ex  ipsius  bulbis 
coniunctiva  singulae  carunculae  et  fungi  plerumque 
extolluntur,  qui  exiguo  inhaerentes  pediculo  palbe- 
prarum continua  compressione  dilatati  et  expansi, 
ferro  facillime  aufferuntur,  excisi  autem  brevi  tem- 
pore repullulant.  Praeterea  corneae  coniunctiva  sae- 
pissime adficitur  obfuscatione  et  praeter  naturam 
aucta  crassitudine,  quae  mox  in  pannum  abire  solet; 
numquam  tamen  ex  hac  coniunctivae  corneae  inflam- 
matione, ulcera  vel  phlyctenulas  oriri  videbantur, 
quae  potius  omnino  eo  tendere  videtur,  ut  pseudo- 
organismus,  excrescendas  et  humorum  exsudationes 
producat. 

§.  10. 

Nasi  pathemata. 

Nares  et  nasus  duplici  modo  lue  [pseudo-syphili- 
tica  adfici  possunt.  Modo  enim  ex  perpetua  et  diu- 
turna gravedine  oriuntur  ulcera  tunicae  Schneideria- 
nae,  quae,  marginibus  callosis  et  fundo  albo  atque 
lardaceo,  ulceribus  venereis  simillima  sunt,  saniem  te- 
nuem, ichorosum,  mali  odoris,  fundunt,  et  celeriter 
progrediuntur,  quae  etiam  necrosi  multo  saepius  quam 
carie  adfecta,  brevi  tempore  solvuntur;  donec  et  con- 
chae plerumque  primum  hoc  modo  extruduntur,  quae 
sequi  solet  os  palati,  quo  facto  et  maxilla  superior, 
praecipue  eius  processus  alveolaris,  ossa  narium,  os 
unguis,  et  orbitae  margo  inferior  conficiuntur,  et 
mortua,  nisi  arte  extracta,  eiiciuntur.  Mirum  est 
quanta  in  hisce,  narium  et  genarum  ossibus  interdum 
adest  destructio,  dum  in  facie  vix  tumores,  inflamma- 
tiones, vel  ulcera  aut  aliae  praeter  naturam  mutatio- 
nes adparent,  ex  una  eaque  exigua  apertura  sub  labio 
suneriore  facta,  extrahi  vidimus  non  solum  plura  na- 
rium  et  palati  ossa,  verum  etiam  permagna  utriusque 
maxillae  superioris  fragmenta,  omnemque  fere  ante- 
riorem processus  aeveolaris  partem,  postquam  antea 


os  unguis  et  orbitae  margo  inferior  incissione  e re- 
gione sacci  lacrymalis  facta,  remota  iamiam  erant. 

§.  ii. 

Interdum  autem  et  praecipue  in  pueris  puellisque 
scrophuloso  habitu  praeditis,  oritur  apicis  nasi  vehe- 
mens inflammatio  et  tumefactio:  in  parta  inflammata, 
rubra  ec  tensa,  surgunt  papulae  et  pustulae,  quae 
modo  ruptae,  ut  capitis  exanthema  supra  descriptum, 
humorem  viscosum  edunt;  ille,  licet  detersus,  denuo 
utique  scatet,  et  in  crustas  singulares  flavas  vel  luteas, 
coagulatur,  cornuum  formam  fere,  et  succini  colorem 
pellucidateinque  referrentes,  et  iis  simmillimas,  quas 
Carmichael  depingere  curavit  6).  Juxta  eas  crustas  et 
sub  iis  praeterea  verrucae  esurgere  solent,  condylo- 
matibus simillimae,  purpureae,  siccae,  indolentes;  na- 
scuntur interea  ulcera  segnia,  superficialia,  lentissime 
progredientia,  ita  ut  ab  externa  parte  imum  versus 
tendentia  sero  tandem  septi  narium  partem  destruere 
valeant;  raro  hoc  ulcere  quod  priori  multo  benignum 
esse  solet,  nasi  parietes  externi  consummuntur , raro 
saltim  et  sero  ossa  adficiuntur,  quae  tunc  cariem  sae- 
pius quam  necrosin  pati  sunt  visae,  plerumque  ulcera 
ipsa  septum  solum  tenent,  omnis  nasi  cutis  condylo- 
matibus et  exanthemate  crustacea  interea  sunt  tecta. 

§.  12. 

Antri  Highmori  affectiones. 

Semel  tantnm  hancce  corporis  cavitatem  pseudo- 
syphilide  adfectam  vidimus;  in  ea  tunicae  mucosae 
inflammatio,  blennorrhoeae  et  canalis  nasalis  obtura- 
tione excepta  esse  videbatur;  ossa  autem  ab  initio 
morbi  simul  maximopere  passa  esse  inde  intelligi  po- 
terat, quod  omnes  utriusque  lateris  et  utriusqe  maxil- 
lae processus  alveolaris  penitus  destructi,  et  oblitte- 
rati quasi  essent,  ita  ut  dentes  omnes  vel  elaberentur, . 
vel,  corrosis  et  consumptis  radicibus  in  tumida  et 
condylomatosa  gingiva  vacillantes  tantum  haerent. 
Gena  ultra  modum  tumida  et  expansa,  praecipue  eam 
partem  versus,  ubi  fossa  canina  sita  est,  et  palati  os 
extensum  atque  in  oris  cavitatem  promineris,  utroque 


6)  Beobaclitungen  uber  die  zuf.  u.  specif.  Untcrschiede 
der  vener.  Krankht,  aus  dem  Engiisch.  iibersezt  vou 

Kuhu  1819.  • 

ossi  Weinholdii  acu  triquetra  perfosso,  immensa  saniei 
foetidae  et  viscosae  copia  effusa,  sensim  sensimque 
sese  remisit  tumor  materies  effluens  in  diem,  et  pau- 
cior et  melioris  indolis  est  facta,  ita  ut  perfectam  hu- 
ius aegrotae,  nunc  quidem  in  clinico  chirurgico  cura- 
tae, sanationem  sperare  liceat.*  miranda  in  hoc  casu, 
praeter  ipsius  antri  Highmori  adfectionem  mihi  visa 
est,  processuum  alveolarium  ipsarum  dentium  radicum 
consumtio,  quae,  nullo  gingivarum  et  reliquarum  par- 
tium ulcere  praesente,  neque  carie,  neque  necrosi, 
verum,  ut  in  senectute  fieri  solet,  insensibile  quasi 
resorbtione  et  confectione  peracta  esse  videtur,  ae- 
grota licet  ad  annum  vigesimum  nondum  pervenerit. 

§•  13- 

Labiorum,  linguae,  et  faucium  vitia. 

Ulcera  illa  narium,  quae  coryzam  excipientia  ab 
interna  parte  originem  ducunt,  palatum  quoque  affi- 
cere, quum  iamiam  animadverterimus,  diutiumque  et 
processuum  alveolarium  singularem  consumptionem 
tetigerimus,  de  oris  partium  mollium  ulceribus  nunc 
referendum  est.  Notum  autem  est  omnia  oris  interni 
ulcera,  vulnera  et  excoriationes,  perpetuo  salivae  con- 
tactu et  continua  humiditate,  mox  fundo  albo  et  lar- 
daceo  vel  aphtoso  obtegi;  ita,  ut,  marginibus  casu  li- 
cet iniiammatis,  tumidioribusque,  ulceribus  venereis, 
quae  earolos  vocare  in  more  est,  simillima  sese  exhi- 
beant; itaque  et  ea  ulcera  quae  morbus  noster  in  ore 
gignit.  Semper  hanc  cum  venereis  similitudinem 
prae  se  ferunt.  In  labio  superiore  interdum  visa  sunt 
ulcera,  quae  a septo  narium  orta,  lento  progressu 
omnem  partem  denique  consumerent;  in  inferiori  au- 
tem labio  semel  observatum  est  ulcus,  quod  margini- 
bus duris  et  elatis,  fundoque  impuro,  fungisque  con- 
tecto, cancrosum  haberi  potuisset,  nisi  alia  sympto- 
mata, hominem  lue  Dithmarsica  adfecLum  esse  osten- 
dissent. Neque  omnino  obsonum  mihi  videtur  suspi- 
cari, permulta  eornm  ulcerum  quae  vulgo  labiorum 
et  faciei  cancri,  lupi,  nolitangere  etc.  vocantur  pseu- 
dosyphiliticae  esse  naturae. 

Lingua  nonnumquam  media  sua  parte  rhagadibus 
adficitur  sive  ulceribus  longis,  linearibus,  profundis, 
incisura  fere  referrcntibus,  et,  doloribus  motis,  loque- 
lam deglutitionemque  in  tonsillis,  velo  pendulo  et 
uvulae  catarrhum  chronicum  sequi  frequenter  solent* 

solo  adspectu  a venereis  distingui  fere  nequeunt:  mo- 
do imum  petentia,  infundibuli  sive  calycis  formam  prae 
se  ferunt,  modo  latius  expanduntur  et  summam  tan- 
tum membranam  mucosam  erodiunt.  Iis  praesentibus 
vox  necesse  est  rauca  fiat  et  obtusa,  deglutitio  diffici- 
lis, potio  incommoda,  quod  polus  in  nares  adscendere 
soleat. 

$•  I4- 

Partium  obscoenaram  affectus. 

Mentulae,  vulvae  et  ani  ulcera  in  morbo  pseudo- 
syphilitico  nostro  rarissime,  immo  fere  numquam  oriri 
solent,  semel  tantum  in  praeputio  iuvenis  candidi,  in- 
tegri et  verecundi,  qui,  equo  vectus,  illas  partes  tutu- 
derat, et  cuius  parentes  morbi  Dithrnarsici  vestigia 
manifesta  exhiberent,  ulcus  ex  excoriatione  ea  me- 
chanica ortum  est,  quod  a venereo  earolo  omnino  di- 
versum, verucas  permultas  exiguis  condylomatibus  si- 
miles in  fundo  gessit,  marginibus  neque  callosis,  ne- 
que erosis,  sed  sensim  quasi  in  sanam  cutim  transeun- 
tibus. Praeterea  autem,  et  praecipue  quidem  in  mu- 
lieribus vetulis,  quae  diu  artuum  doloribus  laborave- 
rant, nullum  autem  impuri  concubitus  suspectum  mo- 
verunt, saepe  condylomatum  in  labiis  vulvae  et  ano 
immensa  visa  est  caterva.  Humida  ea  indolentia  et 
rosea  condylomata  saepinumero  orta  esse  vidimus, 
postquam  vetulae  eae,  longiore  itinere  sudantes,  ad 
abdomen  usque  in  rivos  lacunasve  descenderant,  quod 
primo  vere,  ad  oves  lavandos,  incaute  plerumque 
heri  solet;  aliqjoties  etiam  in  virginibus,  quorum  hy- 
men  integerrimum  adpa.  uit,  eae  excrescentiae  natae 
sunt,  abdomine  antea,  dum  solani  tubera  e terra  eli- 
gerent, frigidis  humi  vaporibus  diutius  exposito  7) 
Numquam  obscoenarum  partium  destructiones , num. 
quam  urethrae  blennorrhoeas,  et  fluorem  album  in 
morbo  nostro  animadvertimus. 

§•  i5. 

Cutis  vitia. 

Quas  Struve  frequenter  vidit  maculas,  morbillo- 


7)  Struve  1.  c.  pag.  131.  et  eius  Beobaclitungen  fiber  die 
aussatzartige  Krankheit  Iiolsteins  etc.  in  RusPs  Ma- 
gazin,  Vol.  VIH.  pag.  402. 

rum  speciem  referentes  8)»  eae  nobis  fere  non  occu- 
rerunt;  neque  pustulosum  illud  exanthema  vidimus 
cuius  mentionem  facit  9).  Eo  frequentius  autem  ob- 
servavimus herpetem  eum,  quem  circinatum,  vocant 
in  centro  sanam  cutim  exhibentem,  dum  in  circuli 
formam  undiquaque  expanditur;  plerumque  in  mani- 
bus et  abdomine,  nonnumquam  etiam  in  reliqua  cor- 
poris superficie  adparuit,  et  tam  accurate  circularem 
formam  visus  est  adfectare,  ut  in  digito  medio  vel 
quarto  sedens,  et  herpetis  ambitu  ampliore  fdctd 
utrumque  vicinum  digitum  circuli  segmento  adficeret* 
Praeter  hunc  et  herpetis  id-io/uevov  singularis  quaedam 
species  in  antibrachiorum  latere  externo,  super  ul- 
neam,  interdum  adparere  solet,  ex  cuius  phlyctaenulis 
ruptis  ulcera  oriuntur  herpetica,  impura,  cutim  ro- 
dentia ; marginibus  erosis  et  sinuosis,  quae  tamen 
numquam  profundius  fodiunt,  neque  umquam  ossa 
petunt,  sed,  ulceribns  erysipelatosis  similia,  vario 
modo  torta,  per  cutim  tantummodo  serpunt,  illamque 
maeandricis  flexubus  peragrant,  cutis  lividae  et  sum- 
mopere dolentis*  pontibus  quasi  inter  illas  flexuras 
relictis. 

In  cruribus  senum  quorumdam,  quos  morbd 
psetidosyphilitico  laborare  putavimus,  totam  cutim 
duram,  paululum  tumidam  * tactum  vix  sentientem,  et 
cuprei  vel  brunnei  coloris  invenimus;  quod  ubi  locum 
habuit,  ulcera  etiam  cutanea,  praecipue  iuxta  malleo- 
los vidimus,  sanie  pessimi  odoris,  fundo,  viridi  vel  ex 
atro  rufescente  foeda,  et  marginibus  erosis,  squamis 
crassis  densisque  obtectis,  nullam  sanationis  spem  prae- 
bentia. 

Ossium  et  articulorum  adfectiones. 

In  Pomerania,  ea  quae  trans  Panini  fluvium  sita 
est*  immensa  gignitur  ossium  morborum  copia,  ita  ut 
eae  formae,  quae  rariores  habemus  in  reliqua  Germa- 
niae parte,  ut  tumorem  album  verum  et  arthroca- 
cem,  quotidie  fere  ibi  obviae  sint.  Earum  aegritudi- 
num origo  et  caussa  aliquoties  in  ea  dyscrasia  sitae 
esse  nobis  sunt  visae,  qua  morbus  Dithmarsicus  corpus 


8}  Ueber  die  Marsckkrankheit,  pag,  6. 
9)  Ibid.  pag.  16, 


humanum  adficlt,  quoniam  et  alia  huius  morbi  mani- 
festa vestigia  simul  cum  ossium  aclfectione  adparent, 
et  haec,  generali  contra  pseudosyphilidem  cura  insti- 
tuta, sanaretur  io). 

Praeterea  autem  nullum  fere  ossium  vitium  non 
ex  morbo  nostro  originem  trahere  posse  est  visum:  et 
licet  caries  inulto  rarior  eo  producatur,  quam  necro- 
sis, tamen  non  solum  utramque  formam  animadverti- 
mus verum  etiam  spinam  ventosam,  periostoses,  et 
exostoses,  paedarthrocacen,  osteomalaciam  , et  singula- 
rum eam  ossium  consumptionem  et  resorbtionem  len- 
tam, cuius  iam  supra,  in  processubus  alveolaribus  ob- 
servatae, nuntionem  feci.  Eius  rei  analogon  et  in 
manu  puellae  cuiusdam,  narium  ulcere  externo  et 
herpete  circinnato  adlectae,  ortum  esse  vidimus,  ne- 
que, ut  Wedemeier  in  lue  venerea  inveterata  observa- 
vit ii),  in  digitorum  articulis  sedem  habuit  haec  af- 
fectio, verum  ipsa  metacarpi  ossium  corpora  exercuit, 
ita,  ut  omnibus  metacarpi  ossibus  brevioribus  factis, 
cute  autem  sana,  digitorum  articulationes  metacarpales 
nunc  in  ipsius  metacarpi  media  parti  sitae,  et  digiti 
ipsi  carpo  multo  propinquiores  essent,  eorum  autem 
commisurae  ad  primae  phalangis  extremitatem  inferio- 
remque  provectae  viderentur.  Ita  et  semel  in  vetulae 
cuiusdam,  quae  in  vico  Stahlbrode  morbo  correpta 
fuit,  cranio,  foramen  magnitudinis  nummi  imperialis 
fere  in  medio  osse  bregmatis,  manu  adtrectavimus, 
cule  insuper  sana,  et  nullam  cicatricem  exhibente. 
Dentium  radices  resorbtione  ea  ita  consumi,  ut  neque 
carie,  neque  partium  mollium  ulcere  praegresso,  in 
gingivis  tantum  haererent,  et  facile  taberentur,  sae- 
pius visum  est. 

Omnium  ceteroquin  ossa  morbo  Dithmarsico  ad- 
jici posse  videntur,  neque  articulos  minus  quam  os- 
sium longorum  corpora  infestat,  neque  brevibus  ossis 
et  fungosis  magis  quam  planis  firmisque  parcet;  modo 
ex  interna  fabrica  eorum  oriundus  cariem  centralem 
efficit,  modo  externum  periostium  primum  corripit; 
id  tamen,  ut  supra  iam  monui,  semper  observatum 
est,  ex  cranii  ossibus,  ossa  bregmatis  unica  fere  sibi 


10)  Struve  1.  c.  pag.  17. 

11)  Beinerkung  liber  d.  Syphilis  u.  ihre  verschied.  For 
men  etc.  in  Rust’s  Magaz.  Vol.  IX.  pag,  217, 

quasi  eligere  illum,  neque  umquam  os  frontis  ad- 
fectum  nobis  esse  animadversum. 

§*  *7* 

Mentis  alienationes, 

Eos,  qui  morbo  Dithmarsico  laboranL,  vel  moe- 
stos  esse  et  melancholicos,  vel  summam  animi  exhi- 
bere lentitudinem  et  salutis  suae  incuriam,  Struve 
auctor  est  12).  Utrumque  quidem  a nobis  est  visum, 
sed  haud  raro  quoque  non  solum  summam  eorum  ae- 
grotorum stupiditatem,  verum  etiam  veram  fatuitatem 
et  mentis  hebetudinem  observavimus,  ita  ut  omni  qui- 
dem curae,  licet  molestae  saepius  et  dolorificae,  ut 
cauterii  actualis  et  setacei  applicationis,  facile  sese 
praeberent,  ipsa  stoliditate  et  incuria  impediti,  prae- 
cepta medica  sequi  non  quidern  nollent,  sed  nequi-, 
rent  potius.  Interdum  vero  animus  nullo  modo  ad- 
jicitur, sed  aegroti  iustam  et  perfectam  sui  conscien- 
tiam servant,  et  aliquoties  summum  eorum  astutiam, 
ad  curam  nostram  frustandam,  adhibitam  doluimus, 

§•  18. 

Morbi  exitus. 

Morbum  Ditlimarsicum  certum  decursum  num- 
quam  exhibere,  neque  eius  periodos  vel  stadia  poni 
posse  supra  iam  moniu.  Lentissime  fere  semper  pro- 
greditur, per  annos  et  lustra  , imrao  per  decennia, 
quiescere  fere  videtur  interdum,  sed  nihilominus  in- 
tus corpus  exercet,  sensim  sensimque  unam  alterans- _ 
que  corripit  partem,  et  tantam,  tot  tantarumque  par- 
tium simul  inferre  visus  est  cladem,  ut  vix  intelliga- 
tur,  quomodo  aeger  non  solum  vivere,  verum  etiam 
aliquo  modo  bene  habere  et  negotia  quaedam  agere 
possit.  Vidimus  enim  mulierem  nuptam,  cuius  alte- 
rum os  bregmatis,  totum  fere  necrosi  extrusum,  nunc 
in  Universitatis  Grypesvaldensis  museo  anotomico  ser- 
vatur, et  cuius  dura  mater  ad  quatuor  et  quod  ex- 
currit policum  circuitum  denudata  erat,  cuius  cere- 
brum vivo  modo  pulsare,  et  agitari  observabatur; 
eius  nares  tam  penitus  destructae  erant,  ut,  neque 
septi,  neque  concitarum,  neque  nasi  externi  ullo  ve- 
stigio relicto,  recta  in  choanas,  tamquam  in  profun- 


12}  L.  c;  pag,  10. 


dam  cavernam  inspicere  posses;  labium  superius  nul- 
lum, et  ossa  intermaxillaria,  elapsis  dentibus,  contracta 
et  maxima  parte  resorbta,  ita,  ut  fere  nullum  inter 
narium  orisque  cavum  discrimen;  genae  herpete  circi- 
nato tantopere  exercitatae  ut  cicatricibus  magnis,  cu- 
teque contracta,  utriusque  palpebrae  inferioris  ectro- 
pium latum,  rubrum,  loedi  adspectus,  sit  ortum;  crura 
ulceribus  rodentibus  adfecta  ; — et  nihilominus  mise-? 
randa  haec  aegrota  lini  fila  nere,  liberos  curare,  do- 
mesticisque negotiis  vacare  valuit,  donec  denique,  fe- 
bre hectica  orta , virium  exhaustione,  et  perpetua  in- 
quietudine interfecta  est. 

$•  19. 

Hoc  autem  modo  plerumque,  nisi  curantur,  ae- 
grotos necare  solet  morbus  Dithmarsicus:  continuo  eo- 
que  copioso  ulcerum  effluvio  vires  denique  conficiun- 
tur, nocturnis  doloribus,  ulcerum  vulnerumque  et  tu- 
morum vexationibus  consumitur  aeger,  accedunt  pec- 
toris affectiones,  quae  postremo  vel  in  phthisin  pul- 
monum, vel  in  universalem  abeunt  tabem  mortem  so- 
lito modo  cientem. 

Raro  tamen  tristem  hunc  luis  finem  observaro 
nobis  licuit,  quum  semper  fere  morbus,  nisi  sanare- 
tur, vel  remediis  a medicis  praescriptis  , vel  etiam  do- 
mesticis medicamentis  adhibitis,  mitior  sit  factus,  eius- 
que  progressus,  natura  iam  lentisimi,  adhuc  retardati 
sint;  ita,  ut  saepius  matronas  viderimus,  quae  ex  ado- 
lescentia inde  hoc  morbo  adfecto  et  perpetuo  vex- 
atae, ad  summam  tameu  vixerant  senectutem. 

III,  Causae. 

§•  20,  _ 

a)  Contagium. 

Morbum  nostrum  contagiosum  esse,  a nemine 
fere  negatum  est,  qui  illum  observavit ; omnes  potius 
excepto  Huebenero  consentiunt  inter  se  de  conLagiosa 
eius  natura,  et,  ut  funditus  eradicetur  fugeturque, 
contagionem  et  aegrotis  communionem,  vitandum,  oin- 
nique  modo  impediendum  esse,  suadent.  Et  tamen 
rarissima  sunt  verae  contagionis  exempla,  ita,  ut, 
quod  supra  iam  memoratum  est,  aliquoties  inarem 
sanum  sine  ulla  noxa  cum  uxore  rem  habuuisse  con- 
stet, cuius  labia  putenda  condylomatibus  quam  pluri- 
mis scaterent.  Infantes,  natos  a matribus  summopere 
lue  adfectis , vel  nutricum  aegiotarum  ubera  lactantes, 

sanos  mansisse,  interdum  visum  est,  et  saepe  unum 
alterumve  familiae  socium  diu  morbo  laborasse  com- 
pertum habemus,  dum  omnes  reliqui,  licet  intima 
necessitudine  cum  aegroto  coniuncti,  perfecta  gaude* 
rent  valetudine.  Quae,  quum  morbum  nostrum  con- 
tagiosum fere  non  esse  ostendere  videantur,  sunt 
tamen  exempla,  quae  contrarium  probare  putes;  non 
solum  enim  quorumdam  pagorum  vicorumque  incolae 
praecipue  et  ex  plurimis  annis  inde  eo  adficiuntur; 
verum  etiam  peregrini  qui  diutius  in  iis  locis  adfectis 
vitam  degunt,  tandem  corripiuntur,  et  credunt  qui- 
dem eorum  locorum  populares,  in  coenis  praecipue, 
ubi  ex  una  lance  plures  edunt  contagionem  fieri;  no- 
tum etiam  habemus , ' quasdam  familias  omnino  et 
generatim  lue  esse  adfectas,  ita  ut  neque  parentes, 
neque  liberi,  neque  servi  quidem  et  ancillae  integri 
ab  illa  manerent;  licet  tamen  rarissime  posterioris 
huius  casus  exempla  offerantur.  Numquam  autem 
manifestam  morbi  per  contactum  communicationem 
locum  habuisse,  neque  urnquam  concubitum  conta- 
gioni ansam  praebuisse 

Quae  quum  ita  se  habeant,  arduum  certe  est,  et 
difficile,  de  morbi  Dithmarsici  indole  contagiosa, 
iudicium  ferre:  quum  enim  omnibus  manifestae  con- 

tagionis exemplis  careamus,  et  diuturna  cum  affectis 
communione  potius  opus  sit,  ut  morbus  oriatur,  vel 
eius  contagium  valde  fixum  esse,  lentum  et  debile 
putandum,  vel  rernm  externarum,  vitae  generis,  aquae 
et  ciborum  in  omnes  communi  efficaciae  plus  tribuen- 
, dum  culpae,  quam  ipsi  contagioni. 

Ulcera  primaria  ex  locali  quadam  contagione 
oriunda  numquam  visa  esse,  neque  urnquam  locales 
affectiones  prius,  quam  constitutione  universa  lue  cor- 
repta, nasci  certum  et  supra  iam  monitum  est.  Ita- 
que, licet  contagionem  interdum  fieri  omnino  negare 
nequeamus,  statuendum  tamen  esse  videtur,  conta- 
gium ipsum,  cum  aere  atmosphaerico  mixtum,  totum 
organismum  sensim  sensimque  penetrare,  eumque  ipsa 
illa  dyscrasia  adficere,  quae  denique  conditionibus  ex- 
ternis accedentibus,  localia  vitia  producit,  generatque; 
eodem  fere  modo,  quo  gangraena  illa,  quam  riosoco- 
mialem  vocant,  numquam  in  vulnere  oritur,  nisi  toto 
corpore  antea  typho  correpto.  Hereditarium  autem 
esse  posse  morbum  nostrum  eo  minus  infitias  iri  pot- 


comperimus. 
§.  a». 

est:,  qno  certius  foetni  in  moro  generalis  quaedam  ad 
morbos  certos  diathesis  a matre  communicari  potest, 
dum  localium  Affectionum  transitus  reliqua  corporis 
fabrica  integra,  «locum  habere  fere  nequire  videatur. 
Et  vidimus  quidem,  quamquam  raro,  parentum  pser.do- 
syphiliticorurn  infantes,  debiles  et  miseros  natos,  pau- 
lo post  ulceribus,  aphthis  et  condylomatibus  correptos 
esse. 


§• 

b.  Causae  remotae,  quibus  dyscrasia 

oritur. 

Morbum  Ditbmnrsicum , etsi  sola  contagione  pro- 
pagari posse  non  negemus,  oriri  tamen,  quasi  generatio 
aequivoca  quoticKe  ex  causis  externis,  corpus  infestanti- 
bus, pro  certo  habemus.  Eae  causae  autem,  quum 
morbus  per  ingentem  Germaniae  septentrionalis  trac- 
tum et  iuxta  Baltici  maris  J i t tora  grassetur,  sane  in 
coeli  terraeque  et  vitae  generis  proprietate  quaerendae 
sunt.  Primum  igitur  accusanda  mihi  videtur  coeli  et 
aeris  intemperies,  quae  unius  diei  tempestas  certa  sta- 
bilisque  raro  esse,  sed  gravissimis  vicissitudinibus  sae- 
pius turbari  solet ; ita,  ut  media  aestate  suminum  ca- 
lorem diurnum,  vespertinum  frigus  intensum  excipiat. 
Aer  setnper  fere  maris  et  terrae  paludosae  vaporibus 
humjdus,  excepto  tempore  aequinoctii  verni,  ubi  Eu- 
rus tam  tabificus  flare  solet,  ut  terra  ad  cinerum  in- 
star exsiccetur,  frondesqne  ipsae  interdum  emarcescant. 
Autumno  nebulae  crassae,  foetidae,  et  palpabiles  fere, 
ut  ita  dicam,  e mari  paludibusque  surgentes,  super 
longum  terrarum  tractum  expanduntur,  ethyemeprae- 
N cipue  circa  brumam,  raro  frigus  intensum,  sed  coelo 
obtecto,  humida  nix,  et  terrarum  illuvies.  Per  om- 
nem Provinciam  nullum  verum  flumen,  pauci  tantum- 
modo rivuli,  multae  paludes  aquarumque  stagnantium 
lacus,  circa  quos  terra  longo  tractu  continuo  uliginosa: 
reliqua  terra  constat  vel  ex  fertilibus  agris  pratisque,  vel 
ex  vastis  incultisque  tesquis,  turfam  incendiariam  so- 
lam praebentibus;  — nullae  denique  silvae,  pauca  ne- 
mora reperiuntur  per  hanc  provinciam,  arboribus  eo 
magis  orbam,  quo  maiorem  frugum  segetumque  copiam 
producit. 

Aquae  omnes  fere  salsae  (Brackwasser)  rari  fontes 
dulces,  ita  ut  et  puteorum  plurimi  aquam  praebent 


ingratam,  qnae  iis,  qui  ad  eius  potum  haud  adsue- 
verunt,  non  taedium  solum  sed  colicas  et  diarrhoeas 
quoque  excitare  valet. 

§•  23. 

Ubi  de  vitae  genere  sermo  est,  neque  proceres 
quidem  et  classici  cives  neque  agricolae  primarii  in 
censum  veniunt,  quippe  quos  per  omnem  terram  or- 
bem et  per  Europam  saltim  simili  modo  fere  vesci 
agere,  et  vestire,  notum  est;  sed  de  popularibus  et 
plebeiis,  qui  praecipue  etiam  luem  Dithmarsicam  pa- 
tiuntur, intelligenda  sunt,  quae  modo  prolaturus  sum. 
Eorum  igitur,  ad  littora  et  prope  lacus,  praecipuum 
negotium  est  piscatio,  cui  diu  nocteque  vacantes,  nivi 
pluviaque  et  gelido  ventu  expositi,  gravissimos  subeunt 
labores,  saepe  ad  cutim  usque,  unciis  impetuosis  per- 
luuntur, et  quotidie  fere',  in  Syrtis  plnvinisque  retia 
pandentes.,  ipsi  aquam  marinam  ad  abdomen  usque 
ineunt.  Multi  contra  eorum  qui  in  mediterraneis  re- 
eionibus  domicilium  habent,  turfa  ex  Jocis  uliginosis 
effodienda,  vitam  trahunt,  aerem  paludosum  spirant 
atque  continuo  et  vaporibus  humidis  et  aqua  sordida 
madefiunt;  alii,  nautae,  oceano  vitam  committunt,  ut 
postea  quaestum,  in  itineribus  factum,  in  patria  otiosi 
consumant,  alii  vero,  quibus  melius  sors  exciderat, 
agricolarum  servi,  rura  colunt  et  greges  armentaque 
pascunt.  Piscationem,  turfae  effossionem,  et  agrestia 
negotia  et  mulieres  puellaeque  adultae  tractant,  prae- 
cipue autem  verno  tempore  ad  abdomen  usque  in  la- 
cus rivosque  vadunt,  ut  ovium  vellera  abluant. 

_ , . $*  24* 

Omnes  male  vestiuntur,  exceptis  fere  nautis,  qui 
ex  remotis  terris  amictum  congruentem  referre  solent. 
Linteis  fere  utuntur  vestimentis  mares,  ita  ut  tempore 
gelido  horripilationem  adspectuTibi  moveant  et  brac- 
cae et  togae  albae,  ex  linteo  solo  confectae,  raro  panno 
laneo  tenuiori  intus  munitae. 

Vescuntur  fere  solis  solani  tuberibus  et  piscibus 
vel  recentibus  vel  salsis  aut  fumo  siccatis,  quod  utrum- 
que nutrimentum,  licet  per  se  sanum  et  gratum,  quo- 
tidie, et  solum  voratum,  homini  detrimentum  necessario 
adferre  debet;  raro  brassicis  ct  leguminibus  siccis  vel 
farinaceis  cibis  utuntur,  numquam  (ere  caulibus  olerum, 
rapis,  leguminibusque  recentibus  ut  pisis,  fabis,  pba- 

seolisque  viridibus  aut  fructibus  horaceis.  Gravia  quae- 
runt omnia  et  vaientissima,  quae  stomachum  modo  re- 
plendo, diuturnum  satietatis  sensum  efficiunt,  ideoque 
solani  tubera,  viscida,  immatura  et,  densitate  aquosa, 
pinguia,  farinaceis,  maturibus  et  mollibus  praeferunt. 
Neque  salis  sufficientem  quantitatem  addunt,  neque 
ulla  alia  aromata,  sed  dulcia  amant. 

Bibunt  vd  aquas  illas  salsas  atque  immundas, 
omni  gaze  carbonico  carentes,  vel  cerevisiam  tenuem, 
insipidam,  lupuli  conis  raro,  quassia  saepius  amaram, 
et  ut  aiunt,  ledi  pallustris  vi  inebriantem.  Praeterea 
autem  magnam  frumenti  spiritus  hauriunt  copiam,  et 
mangonia  illa  artificia,  quae,  loco  coffeae,  cichorii  ra- 
dices continent. 

i 


Domicilia  omnia  unam  tantum  habent  contigna- 
tionem, paucorum  solum  tabulis  ligneis  stratum,  pluri- 
morum pavimento  luteo  munitum;  et  tanta  est  aeris 
terraeque  humiditas,  ut  in  plurimis  parietes  continuo 
madescant,  irnmo  aqua  guttatim  defluat.  Fenestrae 
parvae  — ut  fortassis  ubique  in  id  genus  tugurii  fieri 
solet,  — numquam  aperiuntur,  et  turfae,  in  fornace  rimosa 
incensae,  fumus  foetidus  cubiculum  unicum  perpetuo 
replet;  quippe  quum  multae  earum  casarum,  caminis 
sive  spiraculis  fumi  omnino  carentes,  per  portam  aper- 
tam , vel  tecti,  fenestrarumque  rimas  foci  fumum  ex- 
trutant. 

$.  26. 

Haec  omnia  ad  morbos  chronicos  et  cachecticos 
dyscrasicosque  producendos  aptissima  esse,  quis  est 
qui  inficias  eat?  qui  mala,  a tenerrimis  annis  inde  vo- 
rata nutrimenta,  scropuloseos , frigoris  calorisque 
frequentes,  subitaneasque  vicissitudines,  rheumatismi 
et  arthritidis  auctores  adnoscat?  Et  frequens,  profecto 
uterque  morbus  in  hac  provincia  infantes  adultosque 
vexare  solet.  Licet  autem  scrophulae,  pubertatis  annis 
fere  evanescentes  et  regressae,  posterius  in  arthritidem 
quasi  mutari  soleant,  uterque  tamen  morbus  simul  et 
una  corpus  infestare , alterque  cum  altero  eoniunctio- 
nem  quamdam  inire  posse  videtur,  quae  utriusque  ves- 
tigia prae  se  ferens,  singularem  tamen  exhibet  formam, 
et  causis  morbificis  protinus  corpus  infestantibus,  pe- 
culiarem quamdam  gignit  dyscrasiam.  Hac  autem  se- 

mei  in  pluribus  eiusdem  provinciae  ad  liberos  transire, 
et  nisi  siatim  germinant,  occasione  data  tamen  eo 
facilius  pullulare  debent,  quo  magis  et  consuetudine 
longaeva  et  ab  aliis  provinciis  separatione  abusus  illi 
servantur,  qui  primum  dyscrasiae  stirpem  dederunit  et 
ortum. 

Quodsi  hoc  modo  pseudosyphilidem  ad  maris  Bal- 
tici  httora  ortam  et  endemicam  factam  putamus,  ita 
ut  rusticorom  infima  classe  paucos  ab  illa  lue  interna 
et  clandistina  integros  habeamus;  conditionibus  tarnien 
externis  opus  esse  videtur,  ut  ynorbus  localem  suam 
exhibeat  saevitiem. 

§•  27- 

c.  Conditiones,  sive  occasiones  externae, 
affectionum  localium. 

Affectiones  locales  licet  dyscrasia  diu  antea  i3m 
in  corpore  latente,  frigus  repente  exceptum  sequi,  et 
ex  cutis  perspiratione  subito  suppressa  originem  ducere, 
iamiam  prolatum  est.  Bis  vidimus  mulieres,  alteram 
matronam,  alteram  iuvenem  et  puellam,  quarum  utra- 
que artuum  doloribus  ante  vexata,  postquam,  in  ovi- 
bus lavandis  aquae  algorem,  pedibus,  femoribus,  et 
abdomine  exceperat,  condylomatum  longam  in  vulva 
et  perinaeo  habuit  seriem. 

Eodem  modo  piscatores  et  turfae  effossores  cru- 
rum ulcera  cutanea,  cutis  indurationem  et  tibiae  exos- 
toses, periostosesque,  neque  non  gonarthrocacen  et 
genu  tumorem  album  pati  solent»  Coxarthrocacen, 
cubiti  et  humeri  ulcera  et  tumores  orta  vidimus,  post- 
quam homines  pseudosyphilide  latente  adfecti,  in  hu- 
nudis  pratis  super  madidum  cespitem  cubantes,  somno 
diutius  indulserant. 

Neque  violentiae  externae  huius  morbi  affectiones 
locales  producere  nequeunt.  Omnem  locum  casu  con- 
tusum in  hominibus  lue  Dithrnarsica  adfectis,  in  ulcus 
caeoethes  abire,  Struvius  auctor  est  13).  Iuvenem 
quemdam  candidissimum,  qui  hereditaria  luis  semina 
gessit,  ex  praeputii  contusione,  ulcus  speudosypbiliti- 
curn  huius  partis  habuisse,  priu§  narravimus.  Capitis, 


13)  1.  c.  pag.  ia. 

contusiones  aliquoties  cranii  ulceribus  et  necrosi  ex- 
ceptas fuisse  animadvertimus,  et  narium  fauciumqne 
ulcera,  coryzam,  anginamque  tonsillarum,  excepto  fri- 
gore ortam,  sequuntur. 

IV.  Diagnosis. 

§. 

Struvius  vir  Cei.,  qui  primus  morbum  Dithmarsi- 
cum  sui  esse  generis  et  a syphilide  diversum  conten- 
dit, vehementer  quicWn,  sed*  iniuste,  ob  hanc  senten- 
tiam castigatus  est  14);  neque  nos  fugit  et  nostrum 
de  hac  lue  iudicium  certe  taxatum  iri,  quod  plurimi 
omnia,  quae,  aliquam  cum  morbo  gallico  similitudi- 
nem prae  se  ferentia,  mercurio  sanantur,  syphilitica 
et  venerea  putent.  Quorum  opinio,  licet  rei  nocere 
nequeat,  quum  uterque  morbus  plerumque  eodem 
modo  sit  curandus,  tamen  ipsa  natura,  ut  nobis  qui- 
dem videtur,  omnino  refutatur. 

A morbo  enim  gallico  morbus  Dith- 
marsicus  differt. 

1.  Ulcerum  primariorum  et  contagionis  localis 
absentia:  partium  obscoenarum  ulcera  et  condylomata 
concubitu  numquam  comperimus;  oris  et  labiorum  ul- 
cera, Struvius  quidem  per  fistularum  tabacariorum  com- 
munionem, eoque  modo  transvectum  contagium  , nasci 
posse  suspicatur  15),  at  nulla  rei  exstant  vera  exem- 
pla, multa  vero  contrarii,  ita  ut  omnino  nobis  persua- 
sum habeamus  hanc  luem  semper  primo  totum  organis- 
mum dyscrasia  quadam  adfcere,  quo  facto  localia  vi- 
tia, conditionibus  faventibus,  oriuntur. 

2.  Contagionem  omnem  cum  Huebenero  16)  ne- 
gare non  quidem  ausi  sumus,  quum  experientia  alia 
docuisse  videatur;  at,  morbum  Dithmarsicum  multo 
minus  esse  contagiosum  quam  gallicam  luem,  omnino 
contendendum  est:  eius  contagium  debile,  valde  fixum 


14)  Aug.  med.  Annalen  1820.  May  N,  f.  pag.  642, 

15)  1.  c.  pag.  8- 
x6;  1,  c.  pag.  26, 


et  eins  indolis  esse  videtnr , ut  nnmquam  uno  contac- 
tu in  unum  tantum  corporis  locum  agi  possit,  sed,  per 
atmospha'eram  distributum;  totum  organismum  sensim 
sensimque  infestat. 

3.  Exstant,  quamquam  rara,  exempla  luis  Dithmar- 
sicae  vel  sine  mercurio  17),  vel  omnino  sponte,  et 
medicaminibus  nullis  propinatis  18)/  sanatae. 

4.  Lues  gallica  os  frontis,  palatum  osseum,  lon- 
gorumque  ossium  corpora  imprimis  corrumpit;  mor- 
bus Dithmarsicus  ex  cranii  ossibus  ossa  parietalia  fere 
sola,  ceterum  autem  omnia  fere  "ossa  et  articulos  nullo 
discrimine  exercitare  solet.  Illa  saepius  cariem,  hic 
necrosin  gignere  valet. 

5.  Ea  narium  ulcera  externa,  quae  supra  descripta 
sunt,  in  morbo  venereo  non  accurunt. 

6.  Morbus  pseudosyphiliticus  licet  saepe  sanatu 
difficilior  sit  vero  morbo  gallico,  tamen,  generatim  pa- 
ribusque in  utroque  morbo  conditionibus,  et  segnius 
progreditur,’  et  minus  periculosum  sese  exhibet.  Ho- 
minum, a teneris  inde  morbo  gallico  infestorum  et 
tamen  medicaminibus  aptis  fere  non  adhibitis,  ad  sum- 
mam sen.ectutem  viventium,  exempla  profecto  non 
exstant;  contra  nostrum  morbum  haud  raro  adolescens 
tem  corripere,  et  eum  sene  tandem  mori  videbatur. 

Quibus  adde  omnia  ea,  quae  Struvius,  Huebene- 
rusque  de  morbi  Dithmarsici  a lue  venerea  differentia 
protulerunt,  et  omnino,  cum  hoc  componi  non  posse 
illum  concedes. 

. & 29* 

Morbum  Dithmarsicuin  eundem  esse  ac  lepram  arc- 
licarn  quam  Piadesyge  vocant,  utrumque  autem  morbum 
veterum  leprae  occidentalis  esse  residuum,  Cei.  Stru- 
vius, elegantibus  prudentibusque  rationibus  probare 
conatus  est;  eum  refutare  Huebenerus,  non  satis  fir- 
mis argumentis,  ut  nobis  videtur,  frustra  tentavit.  Uter- 
que autem  auctor  morbi  Dithmarsici  naturam  in  dys- 
crasica  organismi  alienatione,  quem  ille  leprosam,  hic 
peculiaris  naturae  esse  putat1,  versari,  affirmat,  illam 
dyscrasiam  et  malam  humorum,  solidarum  que  partium 


17)  passim  apud  Struvium. 

18)  Huebener  1,  c,  pag.  32. 


mixtionem,  ex  coeli,  terrae,  et  vitae  generis  proprie- 
tatibus oriri  posse,  neuter  negat  19).  Generatam  igitur 
et  natam  esse  posse  luem  Dithmarsicam  in  ipsis  iis 
regionibus,  quas  nunc  populatur,  nemo  infitiatur;  nos- 
tra igitur  vix  interesset,  advectus  sit  morbus  ex 
Suecia,  Norvegiaque,  nec  ne,  quem  indigenum  esse 
posse  agnovimus,  nisi  argumenta  quaedam  ad  eam  quaes- 
tionem affirmandam  prolata  essent.  In  Holsatia  enim 
eos  opifices  Norvegicos  qui  in  paludibus  Kronprinzen- 
koeg  laboraverunt,  in  Pomerania  olim  Suecica,  morbi 
gestatores  et  advectores,  accusaverunt.  Struvius  vero 
eas  differentias,  quas  Radesygam  inter  et  Pseudosyphi- 
liden  animadverterat,  coelo  et  terra  tantum  produc- 
tas esse  suadet.  Nonne  autem  annorum  plurimorum 
spatio  opus  sit,  ut  morbus  popularis,  ex  altera  terra 
in  alteram  translatus,  tantopere  mutet  naturam?  Sane 
primi,  qui  cum  Leprosis  Norvegicis,  Suecisque 
communionem  habuerunt,  vera  Radesyga  adfecti  essent 
primum,  et  sensim,  sensimque  morbus  tandem,  alium 
post  alium  corripiens,  naturam  mutasset,  si  eo  modo 
lues  ex  remotis  regionibus  transvecta  esset.  Nec  cogitari 
potest,  tam  novi,  tamque  invisi  in  nostra  terra 
morbi,  ut  Radesygae  verae,  ne  ullam  quidem  mentio- 
nem a medicis  factam  esse.  Quae  quum  ita  se  habeant, 
morbum  Dithmarsicum  ipsam  e Scandinavia  advectam 
Radesygen  non  quidem  esse  posse,  arbitramur;  sed 
tantum  abest,  ut  omnem  utriusque  morbi  analogiam 
et  congruentiam  negemus,  ut  persuasum  nobis  sit,  luem 
Dithmarsicam  adi  maris  Baltici  littora  meridionalia  eo- 
dem modo  in  ipsa  terra  natam  esse,  quo  Lepra  arctica 
in  terris  ScandinOvicis  ex  similibus  causis  orta  est ; a 
qua  opinione  et  Struvius,  modo  bene  eum  intellexerim, 
alienus  non  esse  yidetur. 

5°. 

Scorbutum,  Vel  scorbuti  cum  aliis  morbis  compli- 
cationem , esse  morbum  nostrum  quidam  opinati  sunt, 
cuius  sententiae  Vanitatem  optime  docuerunt  et  Stru- 
vius Huebenerusque,  et  stomacaces  scorbuticae,  hae- 
morrhagiarum  , uicerumque  singularium  in  nostro  mor- 
bo absentia.  tJt  in  Holsatia,  teste  Struvio,  ita  et  in 


19)  Struve  1.  c.  pap.  126,  et  Huebener  1,  c.  pag.  41. 

Pomerania  Transpanensi  rarissimus  est  verus  scorbu- 
tus;  et  quamque  Gei.  Sprengel  nuperrima  hyeme  sto- 
macacen epidemicam  vidit,  saevitie  et  magnis  dolori- 
bus, quos  ciere  solebat  insignem,  ea  tamen  nihil  fere 
cum  scorbuto  communis  habuit,  se,  ei  epidemiae  simi- 
lima,  quam  111.  Mende,  annis  nostri  saeculi  sexto  et 
nono,  Gryphiae  observavit  20),  ut  illa,  antiscorbuticis 
remediis  numquam  domita,  solis  laxantibus  et  purgan- 
tibus medicinis  frequenter  propinatis,  sanata  est.  Om- 
nis ceterum,  qui  hac  stomacace  adfecti  erant, 
morbi  Dithmarsici  latentis  ne  suspicionem  quidem  mo- 
verunt, ut  ea  stomacace  potius  localis  telae  cellulosae 
circa  dentium  radices  inflammatio  et  exulceratio  esse 
videretur. 

§■  31*  , . 

Sunt  autem  alii  quidam  morbi,  cum  quibus  mag- 
nopere congruere  mihi  videtur  morbus  noster;  ut 
Sibbensin  Scotia,  formae  eae,  quas  Carmichael  nomine 
venerei  morbi  a vera  syphilide  gallica  distinxit,  et  il 
mal  di  Scherlievo  per  Illyriam  et  Italiam  superiorem, 
et  reliq.;  omnes  hosce  morbos  in  regionibus  marinis, 
paludosis  invenimus,  quarum  incolae  miseram  gerunt 
vitam,  et,  mutatis  mutandis,  similem  duxerunt  sortem. 

Morbum  pseudosyphiliticum  Pomeraniae  eundem 
esse  ac  luem  Dithmarsicam  Holsatiae  facile  est  intel- 
lectu ; sunt  quidem  differentiae  quaedam  inter  utrum- 
que malum,  sedeae  dumtaxat,  quae  ex  externarum  re- 
rum varietate  ortum  trahunt;  lentiorem  quidem,  sed 
magis  tamen  destruentem  et  curatu  difficilioram  decur- 
sum exhibet  morbus  inPomerania,  videturque  priscam 
suam  in  hac  terra  magis  retinuisse  formam,  cuius  rei 
caussa  an  fortassis  in  exiguae  provinciae  a reliqua 
Germanica  separatione,  et  isolationes  quasi,  sit  quae- 
renda, aliis  diiudicandum  relinquo,  id  tantum  statuens: 
Grassari  per  Pomeraniam  Transpanensim  morbum  dy- 
scrasicum  in  reliqua  Germania,  excepta  Holsatia,  non- 
dum notum,  lui  gallicae  similem  quidem,  sed  ab  ea 
pluribus  rebus  longe  diversum,  in  terra  ipsa  natum, 
et  cum  malo  Ditlunarsico  Holsatiae  omnino  congruen- 
tem. De  hinc  iam  de  nomine  disceptare  eo  minus 


20)  HufelantPs  Journal.  1809  N.  fo.  pag.  24. 


attinet,  quo  minoris  ponderis  universim  rerum  nomina 
esse  videantur,  dummodo  res  ipsas  bene  intellexeris: 
Dithmarsicum  appellandum  esse  morbum  censui,  quod 
Struvius,  primus  de  illo  auctor,  e'o  nomine  usus  sit; 
pseudosyphiliden,  quod  morbum  Gallicum  interdum 
simulet,  et  quoniam  hoc  hornine,  dummodo,  recte  in- 
terpretemur, nihil  aliud  significari  potest,  nisi  mor- 
bus, gallico  similis  quidem,  qui  tamen  alius  est  ge- 
neria, 

V.  Prognosis. 

5-  32. 

Quum  noster  morbus  in  universali  humorum  cor- 
ruptione, sive  dyscrasia  versetur,  quae  eae  permultis 
rebus  externis  corpus  infestantibus,  originem  ducit,  fa- 
cile intelligitur,  difficilem  esse  curatu,  nisi  omne  vitae 
genus,  victum  et  amictum,  mutare  valeamus.  Id  au- 
tem rarissime  fieri  potest,  quum  inopia,  paupertas,  et 
animi  lentitudo  eorum,  qui  praecipue  morbo  corri- 
piuntur, efficacibus  consiliis  capiendis  impedimento 
sint.  Praeter  nosocomium  elegans  et  satis  amplum 
quod  Sundiae  floret,  et  nosodochium  chirurgicum 
clinici  Gryphiswa  Iden  sis  nullus  fere  est  locus  ratio- 
nalis curae  instituendae;  quam  parum  autem  utrumque 
institutum  sufficere  possit,  ut  tanta  aegrotorum  multi- 
tudo iusto  moclo  curetur,  facile  est  intellectu.  Plurimi 
igitur  curantur  remediis  paJiativis,  sanant  ulcera  alia, 
ut  alia  recrudescant ; localibus  medicaminibus,  circula- 
torum, et  vetularum  carminationibus,  'raro  sarsaparillae, 
et  lignorum  potu  utuntur  aegroti,  ita  ut  plurimi  mor- 
bum secum  ad  senectutem  usque  trahant.  Morbi  nos- 
tri sponte  sanati  rarissime  videntur,  neque  fere  sine 
mercurio  inPomerania  sanari  posse  videtur,  quod  qui- 
dem ex  maiore,  quam  apud  nos  habet  pertinacia  atque 
vi,  explicandum  est. 

§.  33» 

Qui  autem  nosocomiis  recte  constitutis  recipiuntur 
ubi  omnia,  quibus  opus  est,  iusto  modo  fieri  possunt, 
facilius  difficiliusve  sanantur,  et  visum  quidem  est, 
formas  alias  topicarum  affectionum  mitiorem  morbum, 
alias  graviorem  portendere.  Facillime  semper  partium 
genitalium  vitia,  condylomata  puta,  sanari  vidimus  ; ne- 
que narium  orisque  ulcera  interna,  etsi  ossa  iamiara 

correpta  essent,  magna  curae  obstacula  obiicere  sunt 
visa;  brevi  enim  tempore,  recta  medicina  facta,  ossa 
semel  corrupta , soluta , et  per  aperturas  vel  sponta- 
neas, vel  manu  factas,  extrusa,  reliqua  autem  omnia 
sanata  sunt.  Articulorum  extremorumque  partium 
vitia,  et  ea  ulcera  quae  cum  cutis  in  cruribus  duritie 
et  crassitudine  esse  solent,  difficilius  fere  sanantur, 
opusque  est,  diu  aegrotum  omni  diligentia  curare, 
arctisque  coercere  legibus  diaeteticis,  ut  tandem  a 
morbo  liberetur;  non  minus  pertinacia  sese  exhibent 
ulcera  narium  externa,  quae  multis  quidem  remediis 
meliora  hunt,  neque  ultra  serpunt,  sed,  nisi  accuratis- 
sima cura  generali  instituta  numquam  ad  perfectam 
sanationem  perducuntur.  ' Ubi  cranii  ossa  necrosi  ad- 
fecta  sunt,  non  contumacissimus  solum  esse  solet  mor- 
bus, verum  etiam,  ossibus  necroticis  tandem  eiectis 
sive  extractis,  ipsaque  lue  post  longam  curam  sanata, 
foramina  in  calvaria  superesse  solent,  quae  sirte  noxa 
vel  incommodo  saltim  esse  non  possunt.  Mirum  au- 
tem ceteroquiri  est,  quod  supra  etiam  memoravimus,, 
quam  diu  noster  morbus  interdum  partes  exerceat, 
quae  tandem,  lue  sanata,  tantae  cladis  vix  vestigia 
ostendunt.  Quantasne  libidinum  poenas  dare  soleant 
ii,  qui  morbo  Gallico  per  longius  temporis  spatium 
laborantes  non  doloribus  tantum,  verum  etiam  formae 
turpitudine  et  adspectus  foeditate  adficiantur,  partes 
ammittunt,  et  vix  hominis  similitudinem  habent!  dum 
contra,  noster  morbus,  qui  publica  calamitas,  innocen- 
tes quaque  corripere  valet,  tanta,  deformitate 
illos  raro  mulctet,  sed  paucis  tantum  exceptis,  placida 
prius  auferrat  morte.  De  iis  autem,  qui  febre  hectica 
et  colliquatione  iamiam  correpti  sunt,  conclamatum 
esse  fere  solet,  quum  et  morbus  ipse  exitialis  sit,  et 
tantus  virium  lapsus,  ut  medicinam  efficacem  ferre 
non  valeant. 

VI.  Cura  et  medicatio. 

§■  34- 

Prophylaxis. 

Praecautiones  instituendas  esse  publicas,  quibus 
morbus  coerceretur,  quin  latius  propagaretur,  et  in 
Holsatia  suasit  Cei.  Struvius  21),  et  in  Pomerania 


21)  1.  c.  pag,  190.  sqq* 


Transpanensi  censuit  olim  Collegium  sanitatis;  neque 
negandum  est  morbum  nostrum,  quem  contagio- 
sum non  esse  demonstrari  nequaquam  potest, 

omnino  dignum  esse,  quem  disciplina  publica, 
certisqne  legibus  oppugnare  conemur.  At,  si 
hoc  modo  quidem  mitior  fortassis  fieri  et  ali- 
qua ratione  temperari  potest  morbus  Dithmarsicus, 
extingui  plane  et  eradicari  profecto  nequit,  nisi  ipsa 
eius  stirpe  prius  deleta;  quam  autem,  cum  in  ipsa 
terrae  coelique  natura,  tum  in  longaeva  incolarum 
consuetudine  sitam,  neque  legibus,  neque  disciplina 
obtemperaturam,  solo  tempore  tandem  fortassis  exter- 
minatum iri,  sperandum  est.  Describendis  igitur  iis 
cautionibus  prophylacticis  eo  facilius  supersedeo,  quo- 
luculentius  iamiam  a Struvio  propositum  est,  quidquid 
huc  facere  potest,  et  quo  magis  persuasum  mihi  ha- 
beo hoc  modo  multum  quidem  effici  ad  morbum  de- 
bellandum non  posse.  Eo  tamen  omni  studio  niten- 
dum esse  mihi  videtur,  ut  populares  noscant  demum 
morbum,  ut  per  edicta  publica  eius  a morbo  Gallico 
discrimina  puplice  innotescant,  ne  aegroti  verecundia 
falsa  a vera  medicina  quaerenda  retenti,  circulatori- 
bus vetulisque  suam  comittant  et  salutem  et  vitam. 

^ §-  35- 

Diaeta. 

Quum  supra,  dyscrasiam  eam,  quae  luis  Dtthmar- 
sicae  causa  nobis  esse  videtur,  e vitae  generis,  victus 
amictusque  proprietatibus  oriundam  esse,  exposue- 
rimus, omnia  ea  mutanda  esse,  et  melius  insti- 
tuenda ut  feliciter  morbum  cures,  facile  est  intel- 
lectu; quodsi  omnes  eos  aegrotos  in  siccam  apricara- 
que  regionem  montanam  transferre  possemus,  si  iussu 
nostro  pauperies,  miseria,  et  inopia  eum  vita,  volupta- 
tibus et  divitiis  suavi,  commutandae  essent,  facile  pro- 
fecto ,huic  morbo  mederemur;  quae  autem  quum  se- 
cus se  habeant,  quantum  fieri  potest,  suadenda  mun- 
dities domicilii  ipsiusque  corporis;  purgandae  domus, 
et  ventilandae  quotidie;  retinendi  aegroti  a negotiis  iis, 
quibus  necessario  corpus  madefieri  et  frigus  excipere 
debet,  iubendaeque  aliae  occupationes  quibus  vires 
mediocriter  et  citra  nimiam  fatigationem  exercentur. 
Vetandi  cibi  graves,  pingues  et  viscidi,  et,  loco  pisci- 
um, solanique  tuberum,  porrigenda  carnis  iuscula, 
caro  assa  vel  cocta,  et  legumina  viridia  fructasque 
horaei;  propinanda  cerevisia  pura,  quae  et  bene  de 

ferbuit,  et  lupuli  iustam  continet  quantitatem,  intem 
dum  vini  paullulum,  et,  si  . fieri  potest,  aqua  pura  fon- 
tana: quod  si,  ob  rerum  angustiam,  nutrimenta  eo 

modo  cum  melioribus  commutare  non  liceat,  condian- 
tur tamen  omnia,  suadendum  est,  et  sale  et  iis  aro- 
matibus, quae,  ut  piper,  herba  maioranae,  serpylli, 
petroselini,  semina  carvi  et  sinapeos  res  vilis  pretii 
esse  solent;  neque  hoc  pacto  consentire  possumus 
cum  Struvio,  carnem  recentem  et  iuscula  carnis  vali- 
diora interdicente  tubera  autem  solani  sine  sale,  pa- 
stillos etiam  farinaceos  edere,  iubente  22);  omnino 
autem  ei  adsentimur,  ieiunium,  vel  a satietate  omni 
obstinentiam,  praecipienti-  — Vestimenta  aegrotorum, 
si  fieri  potest,  sint  lanea,  praecipueque  suadenda  sunt 
indusia  ex  panno  laneo  tenuiore  texta,  quae  etiam, 
facile  parabilia,  a nautis  sponte  plerumque  geruntur. 

§♦  3 6- 
Medela. 

Si  ea,  quae  de  diaeta  modo  praecepimus,  bene 
instituuntur,  omnia  mox  meliora  redduntur,  ita,  ut, 
cum  experimenti  causa  aliquoties,  praeter  iustam  vitae 
ordinem  nihil  dedieremus,  maximam  perfectae  sana- 
tionis spem  ceperimus;  neque  obsonum  esse  videtur, 
et  hoc  modo  eam  totius  organismi  mutationem  et 
quasi  renovationem  effici  posse,  qua,  ut  tollatur 
morbus  opus  est  nobis  tamen  numquain  contigit,  ut 
tam  vili  pretii  veram  salutem  haberemus.  Semper 
potius  medicamentis,  rationali  et  certo  modo,  adhibitis 
opus  fuit,  ut  eam  salubrem  corporis  immutationem 
nancisceremur.  — 

Initio  quidem  omnia  ea  medicamina,  quae,  con- 
clusionibus ex  analogia  factis,  et  rationali  empiria  ad- 
hibita, utilia  videbantur,  solito  modo  praecepimus, 
quo  facto  et  interdum,  antimonialibus  pharmacis  prae- 
cipue propinatis,  leviores  morbi  casus  sanati  sunt,  ita 
ut  tartaro  stibiato  praesertim,  in  refracta  dosi,  ut  nau- 
seam moveret,  dato,  iustas  laudes  negare  nequeamus. 
Mox  autem  graviores  casus  et  inveteratos,  hisce  reme- 
diis aeque  ac  mercurialibus,  sohto  modo  adhibitis,  non 
obtemperare  animadvertimus;  mercurium  sublimatum 
;vero  quamvis  Struvii  laudibus  celebrem  23),  praescri- 


22)  1.  c.  pag.  1*9. 
83 ) 1.  e.  pag.  163. 

bere  numqnam  ausi  sumus,  medicamen  puta  efficax 
quidem,  sed  periculosum,  :t  minima  quoque  dosi  in- 
terdum venenans,  respuentis;  et  arsenicum,  quod 
Angli  temere  propinare  solent  24),  adhibere  nefas 
censuimus ; tinctura  antimiasmatica  Koechlini,  acida 
mineralia,  et  aurum  muriaticum  nihil  effecerunt. 

^ 37- 

Quae  quum  ita  sese  haberent,  et  illam,  quam  Ru- 
stius,  Lonveriiisque  primi  praeceperunt  curam  - Xu-xhi- 
>f »3 et  Weinholdii  methodum,  quae  magna  calomela- 
nos  doses  porriguntur,  adhibendas  esse,  Cei  Sprengelius 
censuit,  et  profecto  utraque  modo  ad  hunc  diem  usque 
tam  perfeclap  tamquam  frequentes  sanationes  efficie- 
bantur, ut,  quum  numqnam  ullum  ex  iis  medicationi- 
bus malum  ortum  viderimus,  eas,  tamquam  panaceas 
et  certa  hujus  luis  remedia  laudare  possumus.  Accu- 
ratiori quidem  earum  curarum  descriptione  eo  facilius 
supersedeo,  quo  magis,  insigni  sua  efficacia  et  salubri- 
tate, notae  iamjam  sint:  id  tamen  notandum  mihi  vi- 
detur, quod  Weinholdii  methodus,  quae  minus  et  tem- 
poris et.  diligentiae  requirit,  in  iis  casibus  praecipue 
adhibenda  videtur,  ubi  aegrotus  mediocriter  tantum 
effectus  in  domo  sua  manere  debet,  neque  medicus 
omni  tempore  praesto  esse  potest;  ubi  vero  aegrum 
nosocomio  recipere,  vel  vicinum  Tibi,  et  in  iusto  cubi- 
culo habere  potes,  instituas  suadeo  statim  Rustii  medi- 
cationem, quae  et  certius  sanat,  et,  ut  nobis  quidem 
videtur,  minus  corporis  infesta  esse  potest.  Nihil  qui- 
dem obstat,  quin  ubi  mitior  morbus  est,  et  recentior, 
curam  quoque  contrahas,  brevioremque  redeas;  quam 
quum  vero  saepius  spes,  brevi  etiam  tempore  spem  sa- 
nandi fefellerit,  longiorique  spatio  opus  esse  videatur 
totam  potius  semper  quam  auctor  praescripsit , curarn 
instituere,  consulendum  est,  unguenti  infricandi  autein, 
ubi  opus  videtur  doses  minuendae. 

§•.  58;  ; 

Utraque  autem  medicationis  methodus,  ut  nos 
quidem  experientia  docuit,  ibi  tantum  vero  saluti! era 
exstitit,  ubi  salivationem  effecerat,  quod  quidem  ne- 


24)  v Emdeu  fiber  di#  der  Lustseuche  gleicliendeii 
Krankheiten  Rust’s  Magazin  Voi.  V.  pag.  368.  p. 

quaquam  semper  fieri  solet.  Mirum  enim  est,  quan- 
tam interdum  aegrotis  nostris  pseudosyphiliticis  mer- 
curialiuin  medicinarum  copiam  dedimus,  salivatione 
nulla  inde  sequuta;  numqur.m  etiam  salubrem  hunc 
ptyalismum,  calomelano  solito  modo  propinato  pro- 
ficere potuimus;  quid,  quod  et  saepe,  ipsis  Rustii, 
Weinholdiique  methodis  accurate  adhibitis,  omnibus- 
que  rite  institutis,  tamen  non  comparuit;  quod  qui- 
dem in  pueris  puelisque  obesis  et  pulchris  ceteroquin, 
quorum  autem  nares  ulcere  externo  adfectae  essent, 
animadvertimus;  eos  enim  interdum  bis  terve,  curam 
inunctoriam  sustentare  jubebatur,  et  nihil  inde  per- 
fectum est,  ut  omnino  nullas  neque  hydrargyrii  neque 
inediae  in  corpus  effectus  adpareret.  — Ubi  vero 
tandem  salivatio  exoptata  accessit,  ibi  semper  etiam 
ulcera  statim  sanari i omnia  morbi  vestigia  evanescere, 
et  funditus  hominem  convalescere  vidimus,  neque, 
hoc  modo  valetudine  restituta,  umquam  recidivas  se- 
quutas  esse  animadvertimus,  ita  ut  salivationem  criti- 
cam profecto,  saluberrimam  et  necessariam  in  huius 
morbi  cura  censere,  coacti  fere  simus,  neque  cum  iis 
consentire  possumus,  qui  eam  vitandam  esse  et  deri- 
vandam suadent  25).  Notandum  tamen  est,  semel 
salivatione  solita  quidem  nullo  vestigio  comparente, 
diarrhoeam  ortam  esse,  qua  humoris,  salivae  simillimi, 
magna  copia  eiiceretur;  eam  salivationem  quasi  pan- 
creatis fuisse  putavimus,  et  eo  certiores  de  hac  sen- 
tentia facti  sumus,  quo  citius  et  facilius  aeger  dein 
sanitati  restituebatur,  quem  antea  satis  diu  frustra 
curaveramus. 

, $•  39- 

Quum  igitur  salivatio  magnopere  utilis  et  neces- 
saria fere  est,  eam  autem  saepius,  mercurio,  vel  pro- 
pinato vel  inuncto,  ciere  frustra  conabatur,  vaporibus 
tepidis,  gargarismatibus  emollientibus  et  maxillarum 
frictionibus  eam  promovere,  tentatum  est,  sed  incas- 
sum: ubi  Igitur  iis  curationibus  nullus  producitur 

ptyalismus  semper  quidem  melior  heri  solet  morbus, 
immo  haud  raro  sanatum  se  simulare,  paulo  autem 


2$-)  Cf,  Struve  1.  c.  pag.  169  et  Huebener  1.  c.  pag,  54. 
55* 

post,  iterum  localibus  adfectionibus  sese  manifestare, 
et  aegrotum  denuo  vexare.  Quo  facto  nihil  certe 
superest,  nisi  iterum  curationes  eas  maximaque  dili- 
gentia instituere,  saepissime  enim  ii,  qui  semel  et  bis, 
sine  salivatione  et  id  frustra,  curati  essent,  altera, 
tertiave  vice  et  bene  salivari  et  perfecte  sanari  visi 
sunt.  Cuius  tam  varii  et  mutabilis  curationum  effec- 
tus quaenam  sint  caussae,  explicari  quidem  plane  non 
posse  puto,  etsi  interdum,  diuturniori  in  nosocomio 
commorationi,  lentaeque  et  pedetentim  factae  organis- 
mi mutationi  et  conversationi  aliquid  tribuendam  sit. 

Super  esc  adnotem,  ipsam  salivationem  numquam  tan- 
tam fuisse  ut  cautionibns  vel  remediis  propriis  ad  eam 
mitigandam  opus  esset;  aliquoties  quidem  aegrotos  ple- 
tkoricos,  durante  vehementiori  salivatione,  fortibus  ad 
caput  congestionibus  et  sanguinis  motu  irregulari  adfec- 
tos  esse  vidimus,  quae  autem  symptomata  vel  vena  secta, 
vel  hirudinibus  appositis  et  alvo  purgata,  statim  evanuere. 

40. 

Localia  affectionum  cura. 


Ea  ulcera  et  exanthemata,  quae  morbum  Dithmarsi- 
cum  comitantur  sola  cura  locali  sanari  vel  nequunt,  vel 
sanantur  tantum,  ut  postea  aut  in  ipsis  locis  prius  affec- 
tis, aut  in  aliis,  denuo  aperiantur;  generali  autem  cura 
iusto  modo  instituta,  sponte  sanari  solent;  nulla  igitur 
egent  cura  plopria,  nisi  ea  quae  in  munditia  servanda 
et  in  rebus  externis  nocivis  movendis  versatur;  et  quam- 
vis interdum,  remediis  localibus  aptis  adhibitis,  citiorem 
eorum  sanationem  efficere  posses,  dissuadeo  tamen  quum 
ipsa  ea  ulcera  nullis  medicamentis  tacta,  ut  ita  tlicam 
yot ,<rou.£TP*  quasi  praebeant,  ex  quorum  vel  meliore  vel 
peiore  habitu  ipsius  dyscrasiae  statum  divinare  posses. 
Ubi  autem  ullus  aliquod  nobilioris  partis,  narium  e.  g. 
praeter  solitum  rapidius  progredi,  et  parti  velocem  des- 
tructionem minari  videtur,  ibi  omnino  localibus  reme- 
diis  opus  est,  quibus  exulcerationem  coerceamus;  ex  qui- 
bus, post  permulta  instituta  experimenta,  nullum  tamen 
efficax  tamquam  laudabile  visum  est,  quam  natrum  oxy- 
muriaticum,  quod,  aqua  solutum,  cum  penicillo  ulceri, 
bus  illinatur,  et  tinctura  opn  crocata,  quae  iu  omni  mala 
exulceratione  specifica  quasi  vi  gaudere  videtur,  ad  bonam 
suppurationem  ciendam. 

Ossa  necrosi  affecta,  etiamsi  omnino  soluta  sint,  non 
statim,  cute  incisa,  extrahenda,  sed  exspectandum  est, 
ipsa  natura  viam  Tibi  monstret,  qua  optime  illa  frus- 
tula removeri  possint S eo  enim  modo  et  minorem  dolo- 
rum efficies,  et  meliores  cicatrices;  et  sperandum  est,  pei 

unam  aperturam  omnia  extrahi  posse,  quae  alias  fortassis 
pluribus  incisionibus  faciendis  occasionem  praebuissent. 

Artbrocace  autem  et  tumor  albus,  licet  sine  generali 
cura  antidyscrasica  sanari  nequeant,  propriam  tamen  chi- 
rurgiam usque  requirunt;  tam  pertinacia  enim  sunt  mala 
et  tam  iirmiter  in  partibus  semel  adfectis  haeren- 
tia , ut  praeter  universalem  curam  antidyscrasicam , 
fortissimis  remediis  antagonisticis  opus  sit,  quibus 
revellantur,  quorum  optimum,  et  efficassimum  cau- 
terium actuale  nobis  praebere,  quis  est  qui  nes- 
ciat? neque  plura  de  praestantissimis  huius  auxi- 
lii applicatione  proferrenda  esse  censeo,  id  tantum  affir- 
mans: neque  diuturnam  adustae  partis  exulcerationem, 

neque  saniei  ingentem  copiam,  arte  elicitam,  vere  pro- 
desse, sed  ipsam  tantum  quae  ex  adustione  oritur  irri- 
tationem antagonisticam ; neque  igitur  penitius  adigen- 
dum esse  ferrum  candens,  neque  rodentibus  medicamini- 
bus opus  esse;  quibus  diu  exulcerationem  sustineas,  sed, 
ubi  semel  urendo  nihil  efeceris , iterum  iterumque  par- 
tem exercendam  esse  cauterio,  idque  in  tumore  albo, 
ubi  partes  adfectae  sub  ipsa  cute  iacent,  multo  levius 
esse  ducendum  et  cautius,  quam  in  arthrocace,  ubi,  ut 
ex  ipsius  ossis  fabrica  interna  malum  evellas,  vehemen- 
tiore,  etiam  ignei  praesidii  applicatione  opus  est. 

_Ego  Joannes  Adamus  E.au  decimo  mensis  Martii  die 
anr.i  MDCCCI  patre  Joanne  Adamo  Rau  mercatore  lig- 
nario, et  matre  Eli  abetha  e gente  Reus,  quorum  mortem 
valdopere  lugeo,  Wirceburgi  urbe  in  regno  bavarico 
natus  sum. 

Primis  litterarum  elementis  iam  ab  ineunte  pueritia 
in  domo  paterna  privatim  instructus  scholam  ad  St.  Pe- 
trum sub  rectore  dilectissimo  Ziegler  per  tres  annos  fre- 
quentavi, post  hinc  in  gymnasio  Wirceburgensi  per  bien- 
nium litteris  praescriptis  incubui.  Anno  MDCCCXV 
militiam  voluntarie  capessivi,  q.ia  ex  petito  meo  post 
triennium  solutus,  studia  haud  omnino  neglecta  redin- 
tegravi. Anno  MDCCCXIX  in  numerum  civium  univer- 
sitatis Wirceburgensis  a Prorectore  t.  t.  Magnifico  111- 
Doellinger  receptus  praelectionibus  111.  Rau  de  mi- 
neralogia,  botanice,  zoologia,  et  physice experimentali 
111.  Metz  de  logice  et  anthropologia , 111,  Pikel  de  che- 

mia ac  pharmacia,  111.  Doellinger  de  anatomia  et  physio- 
logia  non  defui.  111  Friedreich  de  pathcflogia  , semiotice 
et  therapia  generali,  111  Schoenlein  de  Lherapia  speciali, 
311,  Hergenrother  de  materia  medica  et  arte  formulas 
medicas  concinnandi  disserentes  audivi.  1 11.  Textor  chi- 
rurgiam tbeoreticam,  aciurgiam  et  acologiam,  111.  d'Ou- 
tregront  artem  obstetriciam  et  doctrinam  de  mulie- 
rum morbis  mihi  tradiderunt,  idem  etiam  in 
machina  phantome  me  exercuit.  In  arte  cada- 
vera dissecandi  Cei.  Ilesselbach  praeceptore  usus  sum. 
Clinicis  interfui  institutionibus  II),  Textor  et  d’Outre- 
pont.  Mense  Maii  anno  MDCCCXXII1  hanc  almam 
musarum  petii  sedem,  et  a Viro  IU.  do  Raumer  hoc 
tempore  fascias  tenente  academicas  in  album  universitatis 

